Viborger Samler, 1849-01-27
Ved kgl. Resol. af 29de Juli 1848 er Jnspecteuren for Sorø Academies Gods-, Kasse- og Regnskabsvæsen, Justitsraad S. K. Povelsen, i Naade og med Pension bleven entlediget fra bemeldte sit Embede, fra 1ste Januar 1849 at regne. Jfølge senere stedfundne Forhandlinger imellem den forrige Minister for Kirke- og Underviisningsvæsenet og Justitsraad Povelsen erklærede denne sig med Hensyn til vigtige indledede Arbeider, ved hvilke hans fortsatte Virksomhed var ønskelig, villig til, for det Første indtil Udgangen af Aaret 1849 at vedblive Udførelsen af Embedet, og dernæst er, da en saadan ubestemt Stilling ansaaes for mindre hensigtsmæssig, paa Ministeriets derom nedlagte allerunderdanigste Forestilling, bemeldte allerhøieste Resolution og Justitsraad Povelsens Entledigelse under 30te Decbr. sidstleden allernaadigst tilbagekaldt. Ved kgl. Resolution af 29de Decbr. er tillagt Biskop Gad fra hans Udnævnelse til Biskop over Fyens Stift i fast aarlig Gage 4,000 Rbd. og 800 Rbd. til Contoir hold, foruden det saakaldte Cathedraticum, og Afbenyttelsen af Bisperesidentsen i Odense tilligemed den dertil hørende saakaldte Bispe-Eng, mod at han afholder alle Skatter og Vedligeholdelsesomkostninger samt øvrige Byrder, der paa hvile samme; og vil bemeldte faste Gage samt det til Contoirhold bestemte Beløb blive afholdt af Provenuet af de Fyens Bispestol tillagte Tiender og Jndtægter af Jordegods, hvilke foreløbig ere indtagne til Administration af Communitets Kassereren i Odense, for iøvrigt at anvendes i kirkeligt Øiemeed, indtil der af Bestyrelsen om Samme bliver taget nærmere Bestemmelse efter Overeenskomst mellem Cultusministeren og Finantsministeren. Anledning af den nu stedfundne Vacance i bemeldte Bispedømme er det tillige blevet bestemt, at Naadensaaret i Samme for Fremtiden skal bortfalde. (Dep.-Tid.)De nordslesvigske Bønder reise sig til Forsvar mod Oprørerne. Jfølge Ribe Avis af 22de De, indqvarterede sig den 15de De om Eftermiddagen en fra Lygumkloster kommende preussisk Officier med 70 Mand slesvig-holsteenske Jægere i Skjerbek og Medolden, Sogn, for at inddrive Skatter. Da de havde faaet de res Villie fremmet i Skjerbek, kom Resten over til Medolden og belagde de slesvigske Gaarde. En Fjerdedeel Gaard blev saaledes besat med 26 Soldater, der imidlertid dog holdt god Mandstugt. Sønderst i Forballum Beboer en Dannemand, Møller Niels Andersen Hansen, der aldeles nægtede at betale. Først fik han da 6 Mand i Qvarteer, hvilke han tog vel imod og gav ordentlig Kost, men da han siden fik 11 Mand til, nægtede han at give dem Noget; de maatte altsaa tage selv, hvis de ikke vilde sulte, men det kan ikke nægtes, at de brugte den Nødvendighed, hvori de vare satte, nødig og med megen Varsomhed. Da han Dagen efter endnu fik 2 Mand til flyttede han med Kone og Børn ud af Huset og overlod dette til Tydskerne. Sogneforstanderskabet havde imidlertid skriftlig erklæret for den preussiske Officier: "at man ikke turde indestaae for ham og hans Folks Sikkerhed længere end til næste Dags Formiddag Kl. 94; hvortil han rigtignok svarede: "at han ikke havde forlangt nogen saadan Tilsikkring af Forstanderskabet;" men næste Dags Morgen drog han dog bort med 40 Md., efterladende 19 tilbage i Forballum. Landstormen maatte nu reises, forat vise Oprørerne hvad der ventede dem, dersom de fremdeles skulde vedblive med deres Udsugelser. Fredag Morgen (altsaa den 19de Jan.) samledes Folk under Vaaben, fra Sognene Hvidding, Reisby, Vodder og Brøns, der siden forenede sig med Bønderne fra Skjerbek, Medolden, og Randrup. Da endeel af disse henimod Middag vare ankomne til Skjerbek, traf det sig, at der netop til samme Tid ankom en Commando af nogle og tredive Jægere, som tilligemed endeel Dragoner, der endnu ei vare arriverede, vare udcommanderede til at exeqvere hos de haderslevhusiske Beboere i Skjerbek Sogn. Disse lode sig strax ved Bøndernes Trusler forjage, og vilde efter al Sandsynlighed være vendte tilbage til Lygumkloster, dersom de ikke, til deres store Trøst, havde mødt omtrent 30 Dragoner, der ogsaa skulde til Skjerbek paa Skattefangst. De vendte nu med disse tilbage og indqvarterede sig Byerne Gjesing og Hjemsted, efterat have overtydet sig om, at Bønderne imidlertid vare dragne bort sønderpaa.